ai4bharat/Pralekha huggingface dataset:
جل شکتی وزارت
آسام میں پائپ کمپوسٹنگ کو فروغ دینے کی کوشش: حیاتیاتی طور پر فنا ہوجانے والے فضلے کو دو مہینوں میں کھاد میں تبدیل کرنے کا ایک منفرد طریقہ
گھروں میں حیاتیاتی طور پر فنا ہو جانے والے فضلے کو ٹھکانے لگانے کے لیے ایک آسان اور مؤثر تکنالوجی کی توثیق کرتے ہوئے، ریاست آسام جاری ’سووَچھتا ہی سیوا‘ مہم کے دوران اپنی دیہی برادریوں کے درمیان پائپ کمپوسٹنگ کو فعال طور پر فروغ دے رہی ہے۔ آسام میں بسواناتھ ضلع کی آبی اور صفائی ستھرائی سے متعلق کمیٹی ایک طویل عرصے سے دوپہر کے کھانے سے پیدا ہونے والے کوڑا کرکٹ سے اسکولوں میں حیاتیاتی طور پر فنا ہوجانے والے کوڑا کرکٹ کی انتظام کاری کے ایک طریقے کے طور پر پائپ کمپوسٹنگ کو فروغ دے رہی ہے۔ ضلعی افسران نے سووَچھتا ہی سیوا 2023 پروگرام کے تحت چریالی مجلیا ایم ای اسکول میں دو پائپ نصب کیے۔
پائپ کمپوسٹنگ نامیاتی فضلے کو کھاد میں تبدیل کرنے کا ایک طریقہ ہے جس کے لیے 8 سے 10 انچ قطر اور 1.25 میٹر طویل پی وی سی پائپ استعمال کیے جاتے ہیں۔ پائپوں کو عمودی طور پر زمین کے اندر 25 سے 30 سینٹی میٹر کے فاصلے پر نصب کیا جاتا ہے۔ پائپوں میں صرف حیاتیاتی طور پر فناہوجانے والے فضلے کو ہی ڈالا جاسکتا ہے جس میں بچا ہوا کھانا، پھلوں اور سبزیوں کے چھلکے، پھول، گوبر، زرعی فضلہ وغیرہ شامل ہیں۔ دو ہفتوں میں ایک مرتبہ تھوڑا سا گائے کا گوبر اور خشک پتوں کو پانی میں ملاکر اندر ڈالا جاتا ہے تاکہ کیڑوں کی افزائش تیز ہو جائے۔ یہ بند رہنا چاہئے تاکہ بارش کا پانی پائپوں میں نہ داخل ہوسکے۔ دو مہینے بعد پائپ اکھاڑ کر کھاد کو نکالا جا سکتا ہے۔
پائپ کمپوسٹنگ کے چند فوائد یہ ہیں: یہ ماحول کو نقصان پہنچائے بغیر بایوڈیگریڈیبل فضلے کو مختصر وقت میں کھاد میں بدل دیتا ہے؛ یہ اسکول کے کیمپس میں صاف اور صحت مند ماحول کو برقرار رکھنے میں مدد فراہم کرتا ہے، یہ بدبو سے مبر اور مکھیوں سے محفوظ ہے؛ اور یہ زیادہ جگہ پر احاطہ بھی نہیں کرتا۔ اس کے علاوہ، یہ نظام پائیدار ہے کیونکہ ایک پائپ کو بار بار استعمال کیا جا سکتا ہے۔ علاوہ ازیں، اس طلبا کو چیزوں کے گلنے کی سائنس اور ماحولیات، جرثوموں اور حشرات کے کردار، اور فضلہ انتظام کاری اور پائیداری کی اہمیت کے بارے میں جاننے کا موقع حاصل ہوتا ہے۔
وزارت ماہی پروری، مویشی پروری و ڈیری
مرکزی وزیر جناب پرشوتم روپالا کل کوچی میں 16ویں ایگریکلچر سائنس کانگریس کا افتتاح کریں گے
کانگریس کا بنیادی مقصد ہندوستان کے زرعی خوراک کے نظام کو پائیدار کاروباری اداروں میں تبدیل کرنے کے بارے میں سائنسی رجحانات پیدا کرنا ہے تاکہ آنے والی نسلوں کے لیے اس کے فوائد کو آسان بنایا جا سکے
16 ویں ایگریکلچر سائنس کانگریس میں ہندوستان اور بیرون ملک سے 1500 سے زیادہ مندوبین کا اجتماع ہوگا
ماہی پروری، مویشی پروری اور ڈیری کے مرکزی وزیر جناب پرشوتم روپالا کل کوچی کے ہوٹل لی میریڈین میں 16ویں ایگریکلچرل سائنس کانگریس  کا افتتاح کریں گے۔ معروف زرعی ماہرین اقتصادیات، سائنسدان، پالیسی ساز، ماہرین تعلیم، کسان اور کاروباری افراد 16ویں زرعی سائنس کانگریس میں شرکت کے لیے منگل  سے چار دنوں کے لیے کوچی میں جمع ہونے والے ہیں۔
محکمہ زرعی تحقیق اور تعلیم کے سکریٹری اور انڈین کونسل آف ایگریکلچرل ریسرچ  کے ڈائریکٹر جنرل ڈاکٹر ہمانشو پاٹھک صدارتی خطاب کریں گے۔ وزیر زراعت پی پرساد، کیرالہ؛ ایم پی ہیبی ایڈن؛ پروٹیکشن آف پلانٹ ورائٹیز اینڈ فارمرز رائٹس اتھارٹی کے چیئرپرسن ڈاکٹر ترلوچن موہاپاترا اور نابارڈ کے چیئرمین کے وی شاجی مہمان خصوصی ہوں گے۔ این اے اے ایس کے سابق صدر پروفیسر پنجاب سنگھ ڈاکٹر اے بی جوشی میموریل لیکچر دیں گے۔
اے ایس سی کا بنیادی مقصد ہندوستان کے زرعی خوراک کے نظام کو پائیدار کاروباری اداروں میں تبدیل کرنے کے بارے میں ایک سائنسی رجحان پیدا کرنا ہے تاکہ آنے والی نسلوں کے لیے اس کے فائدے میں آسانی ہو۔ نیشنل اکیڈمی آف ایگریکلچرل سائنسز کے زیر اہتمام، ایگریکلچرل سائنس کانگریس پہلی بار کیرالہ میں منعقد کی جا رہی ہے، جس کی میزبانی آئی سی اے آر- سینٹرل میرین فشریز ریسرچ انسٹی ٹیوٹ کررہی ہے۔
کانگریس 10 موضوعاتی شعبوں پر تبادلہ خیال کرے گی، جن میں زراعت اور اس سے منسلک شعبوں سے متعلق تمام مسائل اور زمین اور پانی پر پائیداری کے مسائل، زرعی پیداواری نظام، مصنوعات، زرعی مشینری، آب و ہوا کی کارروائی، اقتصادیات، قابل تجدید یا متبادل توانائی، قطعی زراعت، متبادل کاشتکاری، ساحلی زراعت اوراگلی نسل کی ٹیکنالوجیز وغیرہ کے نظام شامل ہیں۔
عالمی بینک کے معروف ماہر معاشیات ڈاکٹر مدھر گوتم ، ڈاکٹر کرشنا ایلا، بھارت بائیوٹیک کے سی ایم ڈی؛ ڈاکٹر وجے پال شرما، زرعی لاگت اور قیمتوں کے کمیشن کے چیئرمین؛ ڈاکٹر پربھو پنگلی، ٹاٹا کارنیل انسٹی ٹیوٹ کے بانی ڈائریکٹر؛ ایف اے او سے ڈاکٹر رشی شرما؛ اور ڈاکٹر کدم بوٹ صدیق سمیت معروف ماہرین کی ایک جماعت مختلف سیشن کی قیادت کرے گی۔
مکمل مذاکرات
ایک جامع ایجنڈے کے ساتھ، 16ویں ایگریکلچرل سائنس کانگریس میں زراعت اور اس سے منسلک شعبوں کی ممتاز شخصیات کے پانچ مکمل لیکچرز ہوں گے۔ کانگریس تین پینل مباحثوں اور چار سمپوزیم کی میزبانی بھی کرے گی جس میں ساحلی زراعت اور ذریعہ معاش، موٹے اناج کو مرکزی دھارے میں لانا، اور نوجوانوں کو بااختیار بنانا اور صنفی مساوات جیسے مختلف موضوعات شامل ہیں۔ 16 ویں اے ایس سی کی ایک اہم خصوصیت کسان-سائنس دان انٹرفیس سیشن ہوگی، جو کاشتکار برادری اور سرکردہ محققین کے درمیان علم اور تجربات کے براہ راست تبادلے کی سہولت فراہم کرے گی۔
کانگریس ہندوستان اور بیرون ملک سے 1500 سے زیادہ مندوبین کے اجتماع کا مشاہدہ کرے گی۔ تقریب کے موقع پر منعقد ہونے والی ایگری ایکسپو میں سرکاری اور نجی شعبے کے تحقیقی اداروں، یونیورسٹیوں، زرعی صنعتوں، توسیعی ایجنسیوں اور این جی اوز کی اختراعی زرعی ٹیکنالوجیز کی نمائش کی جائے گی۔
ارضیاتی سائنس کی وزارت
آئندہ پانچ دنوں میں ملک کے کسی بھی حصے میں گرم لہر چلنے کا امکان نہیں ہے
ہندوستانی محکمہ موسمیات  کے قومی موسمیاتی پیش گوئی کے مرکز کے مطابق:

درجہ حرارت کی موجودہ صورتحال اور آئندہ 5 دنوں کے لئے انتباہ
گزرے دن کے درجہ حرارت کا منظرنامہ:
ملک کے کسی بھی حصے میں گرمی کی لہر نہیں
زیادہ سے زیادہ درجہ حرارت:- 11 جون کو زیادہ سے زیادہ درجہ حرارت مغربی راجستھان کے تقریباً سبھی حصوں میں، ہریانہ، چنڈی گڑھ اور دہلی کے زیادہ تر حصوں میں، مشرقی راجستھان، پنجاب، مغربی مدھیہ پردیش اور گجرات کے کچھ حصوں میں 40.0 ڈگری سیلسیس سے زیادہ ریکارڈ کیا گیا۔
کل سب سے زیادہ درجہ حرارت مغربی راجستھان کے گنگا نگر میں 44.2 ڈگری سیلسیس ریکارڈ کیا گیا۔
آج درج کیا گیا کم سے کم درجہ حرارت:
رات میں تیز گرمی: کہیں نہیں رہی
کم سے کم درجہ حرارت:- مغربی راجستھان کے کچھ مقامات پر کم سے کم درجہ حرارت معمول سے 3.1 ڈگری سیلسیس سے 5.0 ڈگری سیلسیس زیدہ درج کیا گیا۔ جبکہ ہماچل پردیش میں کئی مقامات پر اور ہریانہ، چنڈی گڑھ نیز دہلی میں ایک دو مقامات پرمعمول سے 1.6 ڈگری سیلسیس سے 3.0 ڈگری سیلسیس زیادہ درج کیا گیا۔

مقامی موسمیاتی پیشگوئی اور انتباہ کے لئے موسم ایپ، زراعت سے متعلق موسمیات کی جانکاری کے لئے میگھ دوت ایپ آسمانی بجلی گرنے سے متعلق انتباہ کے لئے دامنی ایپ ڈاؤن لوڈ کریں۔ ضلع وار موسمیاتی پیشین گوئی اور انتباہ کے لئے ریاستوں کے موسم دفاترر/ علاقائی موسم دفتر کی ویب سائٹ پر لاگ آن کریں۔
کارپوریٹ امور کی وزارتت
انڈین انسٹی ٹیوٹ آف کارپوریٹ افیئرس  نے دامودرم سنجیوویا نیشنل لا ء یونیورسٹی کے ساتھ مفاہمت نامہ پر دستخط کئے تاکہ مختلف کورسز ،تحقیق اوراشاعت ، معلومات میں اضافہ ،صلاحیت سازی ،بیداری اور وکالت کی پیش کش کےلئے اشتراک کیا جاسکے
حکومت ہند کی کارپوریٹ امور کی وزارت کی طرف سے قائم کردہ مانیسر میں انڈین انسٹی ٹیوٹ آف کارپوریٹ افیئرس  اور وشاکھا پٹنم کی دامودرم نیشنل لاء یونیورسٹی  نے 14 دسمبر2022 کو ایک مفاہمت نامہ پر دستخط کئے ہیں۔
انڈین انسٹی ٹیوٹ آف کارپوریٹ افیئرسایک مربوط اور کثیر ڈسپلینری اپروچ کے ذریعہ ہندوستان میں کارپوریٹ سیکٹر کی ترقی میں مدد دینے کے لئے ایک تھنک ٹینک اور مہارت کے ایک سینٹر کے طور پر کارپوریٹ امور کی وزارت کی جانب سے قائم کی گئی ہے۔ آئی آئی سی اے کو کارپوریٹ شعبہ میں تحقیقات کرنے کے علاوہ قانونی اتھاریٹیز ،پرائیویٹ سیکٹر حکومت کو مشاورتی حل فراہم کرنے اور صلاحیت سازی کی پیشکش کرنے کا اختیار دیا گیا ہے۔
تعلیمی اشتراک کے مقصد کے لئے آئی آئی سی اے اور ڈی ایس این ایل یو کے درمیان ایک مفاہمت نامہ پر دستخط کئے گئے ہیں جس میں عصری اہمیت کے ڈگری، ڈپلومہ اور سرٹیفکیٹ کورسز کی پیشکش کئے جانے اورڈگری عطا کئے جانے کے علاوہ فیکلٹی اور طلباء کے ارکان کا تبادلہ، تحقیق اور اشاعت، دیگر تعلیمی سرگرمیاں، ماہرین کے مشورے اور مشاورت کی پیشکش اور مشترکہ ورکشاپس کا اہتمام سیمینارز اور کانفرنسز کے انعقاد کا بھی احاطہ کیا جائے گا ۔ اس کے علاوہ مشترکہ تربیتی اور تحقیقی پروگرام تیار کرنے کے لیے سرگرم کوششیں کی جائیں گی جن کا اشتراک کے جذبے سے عمل کیا جائے گا۔ یہ مفاہمت نامہ ایل ایل. ایم جیسے پوسٹ گریجویٹ کورسز کی پیشکش میں پیشرفت کو فروغ دے گا،مشترکہ طور پرانسانیت کی بھلائی اور فلاح و بہبود کے لیے بیداری اور آؤٹ ریچ پروگراموں کا اہتمام کرے گا۔
اس مفاہمت نامے پر پروفیسر ڈاکٹر ایس سوریا پرکاش نے دستخط کئے جو ڈی ایس این ایل یو کے وائس چانسلر ہیں جبکہ آئی آئی سی اے کی طرف سے مفاہمت نامہ پر دستخط آئی سی سی اے کے ڈائریکٹر جنرل اور چیف ایگزیکٹیو جناب پروین کمار نے کئے ۔اس موقع پر رجسٹرار آئی /سی کے پروفیسر ڈاکٹر کے مدھو سودھانا راؤ،پروفیسر ایمیننس ،پرفیسر ڈاکٹر اے راجیندر پرساد ، آئی آئی سی اے کے ایسو سی ایٹ پروفیسر ڈاکٹر پئیلا نارائن راؤ اور تعلیمی امور اور تحقیق کے ڈائریکٹر دیانند مورتی سی پی بھی موجود تھے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 203کروڑ 53 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 3کروڑسے 49 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,03,53,52,325
|
|
دستیاب خوراک
|
|
3,49,26,440
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 203کروڑ 53 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 3کروڑ 49 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
سماجی انصاف اور تفویض اختیارات کی وزارت
جناب تھاور چند گہلوت نے سماجی انصاف اور تفویض اختیارات کے محکمے کی سبھی اسکیموں کا 21-2020 کا لائحہ عمل جاری کیا
سماجی انصاف و تفویض اختیارات کے محکمے کی اسکیموں کے بہت سے مستفیدین کی تعداد میں اس سال اضافہ ہوگا: جناب تھاور چند گہلوت
نئی دہلی، 09 ستمبر ، 2020 / سماجی انصاف و تفویض اختیارات کے مرکزی وزیر جناب تھاور چند گہلوت نے سماجی انصاف اور تفویض اختیارات کے محکمے کی سبھی اسکیموں کے 33 لائحہ عمل پر مشتمل ایک کتاب کا اجرا کیا۔ یہ اجرا 7 ستمبر 2020 کو کیا گیا۔ ایسا پہلی بار ہے کہ سماجی انصاف اور تفویض اختیارات کے محکمے نے ہر اسکیم کے لیے 21-2020 کا ایک جامع سالانہ لائحہ عمل جاری کیا ہے، اس کا مقصد مرکزی وزارت، حصہ لینے والی ریاستی سرکاروں اور غیر سرکاری تنظیموں کے لیے کچھ واضح نشانے اور سنگ میل کی حیثیت رکھنے والے اہم کاموں کو اجاگر کرنا ہے۔ یہ کتاب سماجی انصاف و تفویض اختیارات سے متعلق سبھی اسکیموں کے 33 سالانہ لائحہ عمل پر مشتمل ہے ، جسے درج فہرست ذاتوں، دیگر پسماندہ طبقوں  ، معمر شہریوں ، نشیلی اشیاء کا شکار افراد اور مخنثوں ، قبائلی افراد اور نیم قبائلی افراد کو معاشی ، تعلیمی اور سماجی طور پر بااختیار بنانے کے لیے تیار کیا گیا ہے۔
اس موقعے پر اظہار خیال کرتے ہوئے جناب گہلوت نے کہا کہ حکومت ہند سالانہ لائحہ عمل 21-2020 کے تحت ایک ایسا سب کی شمولیت والا سماج تعمیر کرنے کا ویژن حاصل کرنے کا عزم کیے ہوئے ہے جس میں غریب اور پسماندہ طبقے کے گروپوں کو تعلیمی ، معاشی ، سماجی ، ترقی اور بازآبادکاری کے ذریعے بااختیار بنایا جائے۔ مالی سال 20-2019 مختلف اسکیموں میں 8602.53 کروڑ روپے، 2.35 کروڑ مستفیدین پر خرچ کیے گیے تھےجبکہ رواں مالی سال میں اس بجٹ میں اضافہ کر کے اسے 9933.33 کروڑ کر دیا گیا  اور مستفیدین کی تعداد میں زبردست اضافے کا امکنا ہے جو اندازاً 4.91 کروڑ کی تعداد میں ہوں گے ۔ محکمے کے ویژن کی جانب ہمارے سفر میں یہ ایک سنگ میل کی حیثیت رکھے گا۔ نیز ایک نئے بھارت کی تعمیر میں ایک سنگ میل کی حیثیت رکھے گا۔ یہ بات وزیر موصوف نے بتائی۔
سماجی انصاف و تفویض اختیارات کے محکمے کی اسکیمیں
1. درج فہرست ذاتوں اور پسماندہ طبقے کے لوگوں کی مفت کوچنگ ، درج فہرست ذاتوں کے لیے قومی فیلوشپ اور درج فہرست ذاتوں کے لیے اعلیٰ تعلیم ۔
2. پردھان منتری آدرش گرام یوجنا۔
3. نشیلی دواؤں کی مانگ میں کمی لانے کا قومی لائحہ عمل۔
4. بھیکاریوں کی بازآبادکاری کے لیے مربوط پروگرام۔
5. معمر شہریوں کے لیے قومی لائحہ عمل
6. صفائی کرمچاریوں کا مالی و ترقیاتی کارپوریشن 
7. شہریوں کے حقوق کے تحفظ سے متعلق قانون 1955 اور مظالم کی روک تھام سے متعلق قانون 1989کو لاگو کرنے کے لیے نظام کو مضبوط کرنا
8. درج فہرست ذاتوں کے لیے میٹرک کے بعد اسکالرشپ
9. دیگر پسماندہ طبقوں کے لیے میٹرک کے بعد اسکالرشپ
10. وسواس :
ُ‘‘ونچت اکائی سموہ اور ورگوں کی آرتھک سہایتا یوجنا ’’
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –5311
(Visitor Counter : 106
وزارت دفاع
آرمی میں خالی نشستیں
نئی دہلی،24؍جون۔ یکم جنوری 2019 کی تاریخ کو آرمی میں کُل خالی نشستیں 45،634 ہیں۔ اس میں 7399 وہ عہدے شامل ہیں، جو کہ سکنڈ لیفٹیننٹ کے عہدے سے اوپر کے ہیں۔ آرمی میں تقرری ایک مسلسل جاری رہنے والا عمل ہے۔ آرمی میں یہ خالی نشستیں متعدد وجوہات مثلاً وقتاً فوقتاً پیدا ہونے والی اسامیوں، آرمی میں انتخاب کیلئے مشکل طریقۂ کار، سروس کے مشکل حالات ، سروس کیریئر کے دوران اعلیٰ سطح کے خطرات اور تقرریوں کی محدود تعداد کے سبب ہیں، کیونکہ اعلیٰ معیار کی تربیت سے سمجھوتہ کئے بغیر کثیر تعداد کو تربیت فراہم کرنا ممکن نہیں ہے۔ آرمی میں تقرریوں کے ذریعے رفتہ رفتہ خالی نشستیں پُر کی جاتی ہیں۔ تقرر شدہ افراد ٹریننگ مکمل کرنے کے بعد ہی آرمی میں شامل ہوتے ہیں۔
گزشتہ 3 برسوں کے دوران آرمی میں تقرریوں کیلئے اشتہاری اخراجات بشمول تقرری کیلئے نوٹیفکیشن کے اخراجات درج ذیل ہیں۔
|
|
نمبر شمار
|
|
مالی برس
|
|
رقم 
|
|
1.
|
|
2016-17
|
|
378.87
|
|
2.
|
|
2017-18
|
|
199.47
|
|
3.
|
|
2018-19
|
|
216.19
یہ اطلاع آج راجیہ سبھا میں وزیر دفاع راج ناتھ سنگھ نے جناب راکیش سنہا کے ذریعے پوچھے گئے ایک سوال کے تحریری جواب میں فراہم کی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U-2558
(Visitor Counter : 44
وزارت اطلاعات ونشریات
آ کاشوانی کےلئے الیکٹرک گاڑیاں: اے آئی آر ہوا گرین
نئی دہلی،2دسمبر ،2021
مرکز کے گرین  اقدامات اور الیکٹرک موبلٹی پر اس کے وژن کے مطابق، آل انڈیا ریڈیو نے اپنی تمام نقل و حمل کی ضروریات کے لیے اپنے پورے بیڑے کو الیکٹرک گاڑیوں پر منتقل کر دیا ہے۔ پرسار بھارتی کے چیف ایگزیکٹیو آفیسر ششی شیکھر ویمپتی اور آل انڈیا ریڈیو کے ڈائرکٹر جنرل این وینودھر ریڈی نے آج نئی دہلی کے آکاشوانی بھون میں26 الیکٹرک گاڑیوں کےپہلے بیڑے کو ہری جھنڈی دکھائی۔
ہندوستان کے ماحولیاتی اہداف کو حاصل کرنے میں ایک چھوٹی لیکن اہم شراکت کے طور پر دیکھا جا سکتا ہے، یہ دہلی میں تعینات ہونے والی الیکٹرک گاڑیوں کا دوسرا سب سے بڑا بیڑا ہے۔
پرسار بھارتی کے چیف ایگزیکٹو آفیسر ششی شیکھر ویمپتی نے کہا کہ الیکٹرک گاڑیوں میں تبدیل کرنا ایک اہم فیصلہ ہے۔ صاف ستھرا ہندوستان جہاں ماحول بھی صاف ستھرا ہو یہ وزیر اعظم کا مشن ہے۔
آل انڈیا ریڈیو کے ڈائریکٹر جنرل این وینودھر ریڈی کو امید ہے کہ آکاشوانی بھون میں ان ای گاڑیوں کے تجربے کی بنیاد پر آل انڈیا ریڈیو کے دیگر اسٹیشنوں کے لیے الیکٹرک گاڑیاں لائی جائیں گی۔ انہوں نے کہا کہ اےآئی آر نے اگلے پانچ سالوں کے لئےاے آئی آر نے اگلے پانچ برسوں کےلئے ای ویہیکل کےلئے کنورجنس اینرجی سروسز لیمیٹیڈ  کے ساتھ ایک معاہدہ کیا ہے۔
آل انڈیا ریڈیو نے سی ای ایس ایل سے تمام الیکٹرک گاڑیاں ویٹ لیز پر حاصل کی ہیں جو بجلی کی وزارت کے تحت پبلک سیکٹر کمپنیوں کا مشترکہ منصوبہ ہے۔ الیکٹرک گاڑیوں کے لیے چارجنگ نیٹ ورک پرسار بھارتی کے سول کنسٹرکشن ونگ نے بچھایا ہے۔
<><><><><>
ش ح-ا م-ج
13649U.No. :
(Visitor Counter : 116
بھارت کا مسابقتی کمیشن
مسابقتی کمیشن آف انڈیا  نے یونائیٹڈ بریوریز لمیٹڈ کے ہینکن انٹرنیشنل بی وی کے ذریعہ اضافی مساوی سرمایہ حصص کی ملکیت کو تحویل میں لئے جانے کی منظوری دی
نئی دہلی،22؍جون :مسابقتی کمیشن آف انڈیا  نے کل مسابقتی قانون 2002کی دفعہ 31  کے تحت ہینکن انٹرنیشنل بی وی  جو یونائیٹڈ بریوریز لمیٹڈ  ایک ذیلی فرم ہے ، کے اضافی مساوی سرمایہ حصص کی ملکیت کو ہینکن انٹرنیشنل بی وی کے ذریعہ اپنی تحویل میں لیئے جانے کی منظوری دے دی ہے ۔
ایچ آئی بی وی ایک سرمایہ کاری ہولڈنگ کمپنی ہے اور وہ کسی کاروباری سرگرمی میں خود ملوث نہیں ہے ۔ یہ ایک تمام غیر ڈچ کمپنیوں کے لئے راست /بلاواسطہ شیئر ہولڈرہے جوہینکن گروپ کا حصہ بناتی ہے ۔ ہینکن گروپ کمپنیوں کا ایک انٹرنیشنل گروپ ہے جو بیئر، غیرالکہلک بیئر، سائیڈراور سائیڈرپرمبنی مشروبات اور دیگر مشروبات کی فروخت ، مارکیٹگ ، تقسیم ، پیداوار، تیاری ، پیکجنگ اور تقسیم میں مصروف ہے ۔
یوبی ایل ایک پبلک لمیٹڈ کمپنی ہے جسے کمپنیوں کے قانون 1956کے تحت شامل کیاگیاہے اور بنیادی طورپر وہ ہندوستان میں بیئرکی مینوفیکچرنگ ، فروخت اور تقسیم میں مشغول ہے ۔ یوبی ایل کے حصص بی ایس ای لمیٹد اور نیشنل اسٹاک ایکسچینج آف انڈیا لمیٹڈ میں شامل ہیں ۔
سائنس اور ٹیکنالوجی کی وزارت
لوگوں کے لئے سائنس پر مرکوزیت کے ساتھ نو سائنس اور ٹیکنالوجی کے مشن
سائنس اور ٹیکنالوجی حکومت کے لیورس کے فلکرم ہیں جو سماجی اور اقتصادی بدلاؤ پر اثر ڈالتے ہیں: پروفیسر کے وجئے راگھون
نئی دہلی۔06؍مارچ۔حکومت ہند کے پرنسپل سائنٹفک ایڈوائزر  پروفیسر کے وجے راگھون نے آج نئی دہلی میں ایک اخباری کانفرنس میں وزیراعظم سائنس ، ٹیکنالوجی اور انوویشن ایڈوائزری کونسل  کی رہنمائی میں 9 قومی مشنز کی تفصیلات مشترک کیں۔
پروفیسر راگھون نے کہا کہ سائنس اور ٹیکنالوجی حکومت کے لیورس کے فلکرم ہیں جو سماجی اور اقتصادی بدلاؤ پر اثر ڈالتے ہیں۔ اس کے لئے سماج/ معاشرے اور سائنسدانوں کے درمیان قریبی رابطہ ہونا ہی چاہئے۔ اس کے علاوہ تعلیم میں مِضبوط بنیاد، بنیادی ریسرچ، زراعت کے میدان سے جڑے متعدد کام، صحت، ماحولیات اور توانائی وغیرہ کے میدانوں میں بھی تعمیری کام کرنے کی ضرورت ہے۔ وزیراعظم کے ایس ٹی آئی اے سی کا مقصد ان مشنز کے ذریعے اشتراک کے عمل اور مناسب اور مقررہ مدت میں پیچیدہ مسائل کو سلجھانے کی ضرورت پر توجہ مرکوز کرنا ہے اور انہیں سہل بنانا ہے۔
حکومت ہند کے پرنسپل سائنٹیفک ایڈوائزر  کا دفتر پی ایم۔ ایس ٹی آئی اے سی کے ذریعے تمام سائنسی وزارتوں، ریسرچ اداروں اور صنعتی حصے داروں کے درمیان اشتراک اور تحریک پیدا کرنے کاکام کررہاہے تاکہ تحقیق اور سائنس اور ٹیکنالوجی کے فوائد سماج اور معاشرے کو حاصل ہوسکیں۔ اس سلسلے میں پی ایس اے دفتر نے اکتوبر 2018 سے 4 پی ایم۔ ایس ٹی آئی اے سی میٹنگوں کا انعقاد کیا ہے اور ان میٹنگوں میں ہوئے تبادلہ خیال کی بناء پر 4 مشنز ابھر کر سامنے آئے ہیں، جو پی ایس اے دفتر کے ذریعے پی ایم۔ ایس ٹی آئی اے سی کے ذریعے چلائے جارہے ہیں۔ ان میں سے ہر مشن کی قیادت ایک وزارت کرے گی اور اس میں قومی اور بین الاقوامی شریک ادارے، نوجوان سائنسداں اور صنعت سے وابستہ حصے دار شامل ہوں گے۔ پروفیسر راگھون نے مزیدکہا کہ پی ایم۔ ایس ٹی اے آئی کے ذریعے قومی اہمیت کے حامل ان 9 مشنز کا مقصد ہماری حیاتیاتی تنوع کو سمجھنے اور محفوظ رکھنے اور پائیدار پروسیسز کو فروغ دینے، ذاتی مفاد کے لئے صحت پر توجہ، کچرے سے پیسہ کمانے، آرٹیفیشیل انٹلی جنس کو فروغ دینے اور اس کے استعمال ، کوانٹم کمپیوٹنگ ، موبلیٹی حل اور اہم سائنسی سوالات اور ہمارے چیلنجوں اور ان کے حل کے لئے دیگر ٹیکنالوجیز کا استعمال جس سے ہندوستان کی مسلسل ترقی ہوسکے۔
پی اے سی نے ، پی ایم ۔ ایس ٹی آئی اے سی کی رہنمائی میں نفاذ کئے جارہے نئی پالیسیوں اور پروگراموں کی تفصیلات بتائیں جو ہندوستان کے بھرپور تمدن اور ثقافتی روایات پر مبنی مشقوں، حیاتیاتی تنوع، گہرے سمندر میں کھوج کے میدان میں ہندوستان کو آگے بنائے رکھنے کے لئے نئی پالیسیوں اور پروگراموں کی بھی توسیع کی گئی ہے۔ اختراع ہماری علاقائی زبانوں میں سائنس پڑھانا، زمین سے جڑے حقائق پرائز ڈالنا اور جدید ابھی تک اقتصادی شمولیت کو فروغ دینا ہے۔
وزیراعظم نریندر مودی نے حال ہی میں سائنس، ٹیکنالوجی اور انوویشن ایڈوائزری کونسل  کے کام کا حوالہ دیتے ہوئے کہا کہ ٹیکنالوجی اور اختراع کےذریعے سائنسی چیلنجوں اور ان کے حل تلاش کرنا اور سماجی مسائل کو حل کرنا ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ش ت ۔ع ن
U- 1410
(Visitor Counter : 120
کابینہ
مرکزی کابینہ نے بھارت اور فن لینڈ کے درمیان سائبر سکیورٹی کے شعبے میں مفاہمت نامے پر دستخط کئے جانے کی منظوری دےدی
نئیدہلی13جون۔مرکزی کابینہ کی میٹنگ نے ،جس کی صدارت وزیر اعظم جناب نریندر مودی نے کی ،بھارت اورفن لینڈ کے درمیان سائبر سیکورٹی کے شعبے میں مفاہمت نامے پر دستخط کئے جانے کی منظوری دے دی ہے۔
اس مفاہمت نامے کا مقصد بھارت اور فن لینڈ کے درمیان سکیورٹی سے متعلق واقعات کا پتہ لگانے ، انہیں حل کرنے اور اس طرح کے واقعات کی روک تھام کے بارے میں معلومات اورتجربات کا تبادلہ کرنا ہے ۔
اس مفاہمت نامے پر جنوری 2019 میں دستخط کئے گئے تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج ۔رم
U-2419
(Visitor Counter : 55
صحت اور خاندانی بہبود کی وزارت
کووڈ-19 کی تازہ ترین صورتحال
نئی دہلی 27 اپریل 2020 ۔محترم وزیراعظم جناب نریند رمودی نے ا ٓج ویڈیو کانفرنسنگ کے توسط سے تمام وزرائے اعلیٰ سے گفت وشنید کی ۔ انہوں نے مشورہ دیا کہ وائرس کی ترسیل کےسلسلے کو توڑا جانا چاہئے ۔بطور خاص ریڈ زون اور اورنج زون میں آنے والے اضلاع میں سختی سے یہ عمل کیا جانا چاہئے ۔ انہوں نے زور دے کر کہا کہ ریاستوں / مرکز کے زیر انتظام علاقوں کو ہاٹ اسپاٹ یعنی ریڈ زون علاقو ںمیں رہنما خطوط پر سختی سے عمل درآمدکرنا چاہئے۔ انہوں نے کہا کہ ریاستوں / مرکز کے زیر انتظام علاقوں کی کوششیں یہ ہونی چاہئیں کہ ریڈ زون کو اورنج زون میں بدلا جائے اور بعد ازاں اور نج زون کو گرین زون میں بدل دیا جائے ۔انہوں نے کہا کہ کورونا وائر س مرض سے کسی طر ح کا داغ ملامت نہیں لگنا چاہئے اور تمام تر صحتی سہولتیں اور درکار دیگر خدمات فراہم کرائی جانی چاہئیں ۔ انہوں نے مزید کہا کہ روایتی ادویہ جاتی نظام کو اپنا کام جاری رکھنا چاہئے۔
ملک میں 16 اضلاع جہاں پہلے کورونا کے کیسیز دیکھے گئے تھے، اب وہاں سے کسی نئے کیس کی کو ئی اطلاع حاصل نہیں ہوئی ہے ۔ یعنی گزشتہ 28 دنوں کے دوران کوئی نیا معاملہ سامنے نہیں آیا ہے۔ تین نئے اضلاع جو اس فہرست میں شامل ہوئے ہیں ان کے نام درج ذیل ہیں:
- مہاراشٹر میں گونڈیا
- کرناٹک میں دیونگیر
- بہار میں لکھی سرائے
دو اضلاع نے نئے کیس درج کئے ہیں ، جہاں اس سے قبل 28 دنوںمیں کوئی نیا معاملہ سامنے نہیں آیا تھا، ان میں اترپردیش میں پیلی بھییت اور پنجاب میں شہید بھگت سنگھ نگر کے نام شامل ہیں۔اس کے علاوہ 25 ریاستو ں / مرکز کے زیر انتظام علاقوں کے کل 85 اضلاع سے گزشتہ 14 دنوں کے اندر کسی نئے کیس کی کوئی اطلاع حاصل نہیں ہوئی ہے۔
ایک پریس بریفنگ میں حکومت ہند کے بااختیار گروپ -5  نے سپلائی چین اور ملک میں کارفرما لاجسٹکل انتظامات کی تفصیلات بتائیں اور یہ بھی بتایا کہ کووڈ -19 کے پھوٹ پڑنے کے بعد سے اس وبائی مرض نے کئی چنوتیاں پیش کی ہیں اور ملک میں اس وبائی مرض کے پھیلاؤ کی روک تھام کے لئے کیا اقدامات کئے گئے ہیں۔
میڈیا سے خطاب کرتے ہوئے پینے کے پانی اور صفائی ستھرائی کے محکمے کے سکریٹری اور ای جی -5 کے کنوینر جناب پرمیشورن ائیر کے کنوینر نے بتایا کہ حکومت کی جانب سے چا ر اہم شعبوں یعنی زراعت ، مینوفیکچرنگ ، لاجسٹکس اور خستہ حال گروپوں کو کھانا فراہم کرنے کے سلسلے میں درپیش چنوتیوں سے نمٹنے کے لئے متعدد اقدامات کئے گئے ہیں ۔ انہوں نے بتایا کہ خوراک اور فارماسیوٹیکل لے کر سفر کرنے والے ٹرکوں کی فیصد 30 مارچ کو 46 فیصد تھی جو 25 اپریل 2020 کو بڑھ کر 76 فیصد ہوگئی ہے۔اسی دوران ریلوے ریکوں کی نقل وحرکت کی فیصد 67 سے بڑھ کر 76 ہوگئی ہے اور بندرگاہوں پر ہینڈل کئے جانے والے ٹریفک کی فیصد بھی 70 سے بڑھ کر 87 فیصد ہوگئی ہے ۔ مصروف عمل منڈیوں کی فیصد بھی 61 سے بڑھ کر 79 فیصد ہوگئی ہے ۔ سرکاری ایجنسیوں ، غیر سرکاری تنظیموں اور صنعتو ں کی جانب سے 1.5 کروڑافراد کو یومیہ بنیاد پر پکا ہوا کھانا فراہم کیا جارہا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ رم
U-2090
(
وزارت خزانہ
حکومت ہند اور این ڈی بی نے ریاستی شاہراہوں کے نیٹ ورک اور آندھر پردیش میں ضلع سڑک نیٹ ورک کی جدید کاری کے لیے 646 ملین امریکی ڈالر کے دو قرض معاہدوں پر دستخط کیے
نئی دہلی،06 جنوری ، 2021 / حکومت ہند ، آندھر پردیش سرکار اور نئے ترقیاتی بینک این ڈی بی نے آج دو پروجیکٹوں میں سے ہر ایک کے لیے 323 ملین ڈالر تک کے قرض معاہدوں پر دستخط کیے۔ پہلا پروجیکٹ - آندھر پردیش کی سڑکوں اور پلوں کی تعمیر نو کا پروجیکٹ ہے ، جو ریاستی شاہراہوں کو دوہری لین میں بدلنے اور ریاستی شاہراہ کے نیٹ ورک پر خستہ حال پلوں کی تعمیر نو پر مشتمل ہے۔ دوسرا پروجیکٹ – آندھرا پردیش منڈل کنکٹیویٹی اور دیہی کنکٹیویٹی کو بہتر بنانے کا پروجیکٹ ہے۔ یہ پروجیکٹ ضلعے کی سڑکوں کو دوہری لین میں بدلنے اور ضلع سڑک نیٹ ورک پر خستہ حال پلوں کی تعمیر نو کے کام پر مشتمل ہے۔ آندھر پردیش سرکار ان پروجیکٹوں پر سڑکوں اور تعمیراتی محکمے کے ذریعے پروجیکٹوں پر عمل درآمد کرے گی۔ امید ہے کہ دونوں پروجیکٹوں سے سماجی اور اقتصادی مرکزوں کی کنکٹیویٹی اور آنے جانے میں بہتری آئے گی۔ ٹرانسپورٹ کی مستعیدی میں اضافہ ہوگا ، سڑک کی حفاظت میں بہتری آئے گی اور لوگ اپنی اپنی سواریوں پر اچھے ڈھنگ سے آجا سکیں گے۔ ان پروجیکٹوں سے ریاست کی سڑکوں کو استعمال کرنے والوں کے لیے سبھی موسموں میں رسائی حاصل ہو جائے گی۔ ان پروجیکٹوں سے سڑکوں کے روزانہ ٹریفک کی صلاحیت میں اضافہ ہوکر یہ 15000 مسافر کار یونٹس ہو جائے گی،جس کے بارے میں امید ہے کہ یہ اگلے 20 سال کے لیے پیش گوئی کی گئی ٹریفک کے اضافے سے نمٹ لے گا۔
معاہدے پر دستخط ، حکومت ہند کی طرف سے خزانے کی وزارت کے اقتصادی امور کے محکمے کے جوائنٹ سکریٹری جناب بلدیو پُروشارتھ اور ٹرانسپورٹ ، سڑکوں اور تعمیراتی محکمے کے پرنسپل سکریٹری جناب ایم ٹی کرشنا بابو نے آندھرپردیش حکومت کی طرف سے اور این ڈی بی کی طرف سے نائب صدر اور چیف آپریشن آفیسر جناب شیان ژو کے ہاتھوں کیے گیے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –155
(Visitor Counter : 99